הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 31, 2017-02-06 13:30

מכלוף מיקי זוהר: שלום לכולם, אני מתכבד לפתוח את הוועדה לצדק חלוקתי ולשוויון חברתי.

מכלוף מיקי זוהר: הנושא: בחינת הדיור הציבורי בפריפריה.

מכלוף מיקי זוהר: אני מודה לשר השיכון והבינוי, חבר הכנסת יואב גלנט, על כך שכיבד אותנו בדיון החשוב הזה.

מכלוף מיקי זוהר: אני מודה לסגן שר השיכון והבינוי, חבר הכנסת ז'קי לוי, על כך שכיבד אותנו בדיון החשוב הזה, וחברי הכנסת הנכבדים, חבר הכנסת נגוסה, חבר הכנסת ברושי – תודה רבה לכם, ולכל האורחים החשובים, ראשי רשויות כמובן וכדומה.

מכלוף מיקי זוהר: אני ביקשתי לעורר את הדיון הזה, מאחר ומשרדי חדשות לבקרים מוצף באין-ספור פניות שקשורות לדיור הציבורי.

מכלוף מיקי זוהר: אין שספק שבמדינת ישראל הצורך הזה הוא צורך שאי אפשר להתעלם ממנו.

מכלוף מיקי זוהר: נכון להיום, ישנם כבר 30 אלף משפחות שקיבלו זכאות לדיור ציבורי על-פי קריטריונים מאוד נוקשים, לא קריטריונים פשוטים.

מכלוף מיקי זוהר: עברו אותם, ובסופו של דבר, טרם הסתייעו לכך.

מכלוף מיקי זוהר: 150 אלף משפחות במדינת ישראל מקבלים סיוע בשכר דירה, כמובן, שאם היה מלאי דירות, הם לא היו צריכות את הסיוע הזה, והיו יכולות לחיות שם.

מכלוף מיקי זוהר: פחות מ-3% מכלל הדירות בישראל הן דירות ציבוריות, ועוד הממוצע הכללי עמד על 7%, כמובן ביחס לשאר העולם - כל הדברים הללו הובילו אותנו לדיון החשוב הזה.

מכלוף מיקי זוהר: אנחנו מבקשים לחולל שינוי בעניין הזה.

מכלוף מיקי זוהר: אני יודע שמדיניות השר היא מדיניות מאוד חיובית בסוגיות הללו, ועל כן, גם רציתי את נוכחותו כדי שיבוא ויאמר את הדברים האלו באופן ברור, כדי שאנשים שתוהים או שואלים שאלות יקבלו גם עליהן תשובות.

מכלוף מיקי זוהר: בהזדמנות זו, אני רוצה לדבר גם על חברת "עמידר" שהיא חברה שאנחנו משתפים איתה פעולה על בסיס קבוע.

מכלוף מיקי זוהר: אני חייב לציין, אתם לא תאמינו, יש סלוגן חדש לחברת "עמידר".

מכלוף מיקי זוהר: המלה של חברת עמידר הפכה למלה.

מכלוף מיקי זוהר: פעם היו אומרים מלה של עמידר, אז עכשיו אני אומר, המלה של חברת עמידר היא הפכה למלה.

מכלוף מיקי זוהר: באמת, הם עומדים במלה, והם עומדים בהתחייבויות שלהם, והם עושים את העובדה בצורה טובה.

מכלוף מיקי זוהר: אני בקשר ישיר מול היושב ראש, הבנתי שהוא אמור לסיים את תפקידו בקרוב.

מכלוף מיקי זוהר: אני לא שמח על כך, אבל בכל זאת, זו החלטה שלכם, אני חושב שהוא יושב ראש מצוין.

מכלוף מיקי זוהר: ברשותך, אדוני השר, נשמח לשמוע ממך כמה פרטים ונתונים חשובים, ומשם נתקדם לדיון.

יואב גלנט: שלום לכולם, צהריים טובים, יושב ראש הוועדה, חבר הכנסת מיקי זוהר, חברי חברי הכנסת, אברהם נגוסה, איתן ברושי, ידידי, חברי ושותפי סגן השר ז'קי לוי, אנשי המשרד שנמצאים פה, ראשי אגפים - אורי בר-חיים, רונן כהן, מנכ"ל "עמידר" - ראובן קפלן, ומנכ"ל "עמיגור" - יובל פרנקל, ושאר האנשים המרכזיים שנמצאים כאן.

יואב גלנט: קודם כל, אני מברך על הדיון, ראשית, כי זה חשוב.

יואב גלנט: שנית, כי אני חושב שלפורום שיושב כאן יש מה להציג ומה להראות ויש דברים שהתקדמנו בהם.

יואב גלנט: אני אפתח, אני אתן אחרי זה ברצף אחד ובהמשך לסגן השר להשלים, ולאחר מכן, לאנשי המקצוע פרטים בקשר לדברים שאמרתי.

יואב גלנט: ראשית, כשאני הגעתי למשרד, כמו בכל הנושאים האחרים, ניסיתי להבין מהי תמונת המצב על מנת לקבל החלטות נכונות ומאיפה היא נובעת.

יואב גלנט: רבותיי, במדינת ישראל בשנת 80' היו בערך 150 אלף יחידות דיור בדיור הציבורי, זה היווה אז 11% מהדירות.

יואב גלנט: נכנסה חקיקה, בחקיקה הזאת הייתה זרוע של מכירה וזרוע של רכישה, המכירה נעשתה בהיקפים גדולים, והגענו ל-60 אלף יחידות דיור בתוך דור אחד.

יואב גלנט: לעומת זה, מאחר וגבו מעט כסף, ומצד שני, לא השתמשו בכסף הזה לייעודו, נקבע כ-3.3 מיליארד שקלים שלא נרכשו בהם דירות, אז למעשה הגענו למספרים קטנים.

יואב גלנט: כאשר אנחנו מצאנו את המצב, היו 700 מיליון שקל בקרן הדיור הציבורי מתוך אותם 3.3 מיליארד שקלים.

יואב גלנט: אנחנו קיבלנו החלטה, יושבים פה אנשי המשרד והחברות שהיו שותפים לעניין לרכוש דירות בכסף הזה, וכתוצאה מזה לשפר את המצב.

יואב גלנט: הסיטואציה שהגענו זה שלעומת המצב שבו בין שנת 2013 עד 2015, קרי, במשך שנתיים, פחות או יותר של הממשלה הקודמת מספר הדירות שרכשו היה שש דירות – לא 60, לא 600, לא 6,000 – שש דירות בשלוש שנים.

יואב גלנט: אנחנו רכשנו בשנתיים האחרונות, שנה וחצי האחרונות למעלה מ-900 דירות, באותם 700 מיליון, ובכסף נוסף שנכנס, שזה שינוי דרמטי.

יואב גלנט: מתוך הכסף הזה אני הנחיתי, וזה מבוצע לרכוש ב-100 מיליון שקלים, ברשימה שהיא רשימה נפרדת ומתועדפת דירות לנכים רתוקים.

יואב גלנט: המשמעות של העניין הזה, רבותיי, זה שקבוצת האוכלוסייה הזאת קיבלה למעלה מ-80 דירות בתקופה הזאת, דבר שאין לו תקדים, כי אנחנו נתנו להם עדיפות בתוך אלה שהם חסרי דיור באופן מיוחד, זו הייתה הצעה שהציע סגן השר ז'קי לוי, שחושב על האוכלוסייה הזאת, ואני שמח שאנחנו הסכמנו גם לקבל אותה וגם לבצע אותה.

יואב גלנט: הדבר הבא, הוא קשור מאוד לדיון שלנו.

יואב גלנט: אנחנו הנחנו להגמיש קריטריונים.

יואב גלנט: אני רוצה לספר מה היה המצב.

יואב גלנט: נכנסנו – יושבים פה אורי, רונן, שישבו איתי על הפרטים בדברים האלה, וגם ראובן, וגם יובל.

יואב גלנט: היו ברחבי הארץ כ-650 דירות ריקות – תלוי איך אתה סופר.

יואב גלנט: עכשיו הדירות הריקות האלה עמדו ריקות לא במשך חודש – חמש שנים, 10 שנים, 20 שנה בכל רחבי הארץ, והסיבה שהן עמדו ריקות, זה כי לא היו האנשים בקריטריונים המתאימים ביישוב הזה להיכנס אליהן.

יואב גלנט: כלומר, היו מעל 100 דירות ריקות בדימונה של 120 או 130 דירות, אני חושב, כשאומרים תשמע, אם מישהו מרוויח מעל שכר מינימום שאין לו שלושה ילדים, ומצב סוציו-אקונומי מסוים, אי אפשר להכניס אותו.

יואב גלנט: הנחנו להגמיש את הקריטריונים, רבותיי, כל יחידות הדיור האלה אוישו כבר לפני שנה.

יואב גלנט: אני רוצה לספר לכם מהם המקומות שבהם הוגמשו הקריטריונים, הם כולם קשורים למה שנקרא פריפריה – מצפה רמון, ירוחם, ערד, דימונה, באר-שבע, אופקים, שדרות, קריית-גת, לוד, שהיא יותר במרכז, וגם קריית ים, אבל יש להם את הבעיות שלהם.

יואב גלנט: נצרת עילית, עפולה, בין-שאן, טבריה, צפת, חצור הגלילית, קריית-שמונה, מעלות תרשיחא, שלומי.

יואב גלנט: בכל המקומות האלה בין 2-3 דירות לבין 130 בבית-שאן לדעתי, היו 60 או משהו דומה דירות.

יואב גלנט: כל המקומות האלה אוכלסו, הדירות הריקות כבר לא ריקות.

יואב גלנט: זה נכון שמי שנכנס אליהן, היו אנשים שהם כביכול מעל הסף, אבל לא היה מישהו אחר שייכנס.

יואב גלנט: אני מעדיף להסביר למה נמצא בתוך דירה בן-אדם ולא נמצא מישהו אחר, מאשר להסביר לשני אנשים למה הדירה ריקה, שזה נראה לי שיא האבסורד, לא חודש, שנים.

יואב גלנט: בסך הכול, כשאני מסתכל על המספרים, אז קודם כל קנינו סדר גודל של 1,500 יחידות דיור, 900 בקנייה, 600 בשיפוץ עמוק, ושיקום מחדש.

יואב גלנט: זה דבר ללא תקדים, וזה פי מאות ממה שהיה בקדנציה הקודמת.

יואב גלנט: בדרום ובגליל, אני רוצה לתת לכם את המספרים על פני השנים 15', 16'.

יואב גלנט: בדרום ובגליל – 1,892 משקי בית אוכלסו בדירות, כולל כאלה שנפלטים מתוך ה-60 אלף יש לצערנו אנשים שהולכים לעולמם, משפצים, יש דיור חוזר.

יואב גלנט: בחיפה, מרכז וירושלים – 1,529, בסך הכול 3,421, זה אומר ש-55% מהדירות שאוכלסו בשנתיים האחרונות נמצאים בפריפריה.

יואב גלנט: כידוע לכם, כמות האנשים שחיים בפריפריה היא הרבה יותר קטנה מאשר 55 - - -

איתן ברושי: שם חיים פחות זמן...

יואב גלנט: אנחנו הרי הגדרנו קריטריון, והקריטריון הם קריטריונים מלאכותיים, כי אני רוצה להסביר מה המצב.

יואב גלנט: המצב הוא שיש לנו היום 156 אלף משפחות שמקבלות סיוע בשכר דירה מחד-הוריות ונכים, עולים – כל מי שאתם רוצים כולל הכול.

יואב גלנט: אנחנו נותנים 1.6 מיליארד שקל בשנה סיוע בשכר דירה.

יואב גלנט: האנשים האלה אם לא יקבלו את הכסף הזה לא יגמרו את החודש.

יואב גלנט: משרד הבינוי והשיכון הוא גוף הרגולציה שדרכו עובר הכסף, אבל למעשה זה תשלומי העברה כמו בביטוח לאומי, כמו בדבר אחר, ואנחנו מעבירים, אין לנו שליטה על הכסף, לעומת זאת, העלנו את זה בעשרות מיליונים בשנה האחרונה כתוצאה מהחלטות שקיבלנו להיטיב עם האוכלוסייה, ואני מקווה שנשפר את זה גם בהמשך.

יואב גלנט: עכשיו, בתוך האוכלוסייה הזאת קבענו שמי שנמצא במצוקה מיוחדת לפי קריטריון, הוא למעשה יהיה בסטטוס של זכאי דיור ציבורי, ובתוך המספר הזה יש היום באזור 2,500 משפחות - אני רוצה להסביר מאיפה המספר מגיע.

יואב גלנט: תחשבו על קרחון שהגודל שלו 156 אלף יחידות דיור שנמצא במים, אנחנו קובעים את גובה המים – ברגע שאנחנו מציפים הרבה, אז למעשה נשאר מעל המים רק 2,500.

יואב גלנט: אם היינו מחליטים שזה לא שלושה ילדים אלא שני ילדים, לא שכר מינימום, אלא 1,000 שקלים מעל שכר מינימום, שגם האנשים האלה מגיע להם, היינו מקבלים עשרת אלפים משפחות.

יואב גלנט: אבל מה שחשוב, מתוך ה-2,500 יחידות דיור, בפריפריה, קרי, גליל ודרום, מספר הממתינים הוא רק 271, כלומר 10%, ולכן, בסך הכול אין בעיות בפריפריה.

<דני גיגי: זה לא כולל את משרד הקליטה.

<דני גיגי: זה לא כולל את המתאימים ממשרד הקליטה.

יואב גלנט: כולנו רתומים למשימה.

יואב גלנט: ולכן, חשוב לנו מאוד לעסוק בעניין הזה.

יואב גלנט: מה עשינו בתקופה הזאת חוץ מרכש דירות, יש כמה דברים שהם מאוד משפיעים על הדיור הציבורי, ועל איכותו.

יואב גלנט: ראשית, הוקצו כ-600 מיליון שקל במשך השנים 15' ו-16'.

יואב גלנט: לשיפוצים שופצו בסכומים האלה סדר גודל של 20 אלף יחידות דיור, קבלו את הפרטים לאחר מכן, זה גידול של פעם וחצי בשנת 2014.

יואב גלנט: דבר שני, עשינו שלושה הסכמים משמעותיים שיתחילו להניב פרות בקרוב.

יואב גלנט: הראשון, ממש בתחילת הקדנציה – עשינו הסכם עם הסוכנות ועם חברת עמיגור ביחד עם משרד האוצר, לבנייה של 2,650 יחידות דיור עבור אוכלוסיות מבוגרות, שליש לזכאי משרד הקליטה, ושני שליש זכאי משרד הבינוי והשיכון באותם שטחים.

יואב גלנט: אני מעריך שהבניינים יתחילו להיבנות בקרוב, כי בתל-אביב כבר התחלנו, באשקלון אנחנו עומדים להתחיל למעשה, ולמעשה נקבל תוך שנתיים 2,600, ויכול להיות שנגיע ליותר כי נחלק קצת את הדירות היותר גדולות, נגיע ל-3,000 יחידות דיור ברחבי הארץ, זו בשורה לזכאי דיור ציבורי, מבוגרים, בדרך כלל עריריים, שבשורה כזאת לא הייתה להם, זה בחלק מהמקומות, ממש במקומות הכי יוקרתיים, ליד דן אכדיה, בכרמל בחיפה, וכן הלאה.

יואב גלנט: הדבר השני, זה ההסכם, לדעתי, ההיסטורי שעשינו עם חברת "עמידר".

יואב גלנט: חברת "עמידר" בין יתר הדברים מחזיקה סדר גודל של אלף פלוס יחידות דיור באזורי הביקוש בארץ.

יואב גלנט: למעשה, אנחנו עושים שם בשפה פשטנית פינוי בינוי.

יואב גלנט: אנחנו מפנים את ה-1,000, נבנה עליהם 6,000.

יואב גלנט: הכסף של ה-6,000 – 1,000 יילכו כמובן לזכאים שגרו שם, ואולי מעבר לזה.

אורלי לוי אבקסיס: לא הגדלתם את המלאי?

יואב גלנט: ועוד כ-5,000 יחידות דיור למעשה יזינו את קרן הדיור הציבורי שתשמש בדיוק לרכש דירות בפריפריה.

אורלי לוי אבקסיס: למה לא להגדיל את המלאי במרכז כי זו שיטה נהדרת, במקום 1,000 דירות, 6,000 דירות, מתוך זה חייב להגדיל את המלאי כי הביקוש הוא שם במרכז, אז יהיה 2,000 דירות לדיור הציבורי - - - ולא להחזיר אותו לציבור.

מכלוף מיקי זוהר: אני חושב שב-5,000 דירות במרכז יכולות להפוך להיות 20 אלף דירות בפריפריה.

אורלי לוי אבקסיס: אבל הוא אמר לך שאין יותר דירות בפריפריה.

אורלי לוי אבקסיס: אומר לך השר שבפריפריה אין לו רשימה ארוכה.

אורלי לוי אבקסיס: הוא נותן לך לפני שתי דקות שיש לו במרכז רשימה.

מכלוף מיקי זוהר: אורלי, את לא ראית את מהות הדיון.

אורלי לוי אבקסיס: אני מכירה את - - -

מכלוף מיקי זוהר: מה מהות הדיון, רוצים להגמיש את הקריטריונים.

מכלוף מיקי זוהר: רוצים אנשים שגם לא המסכנים לגמרי, גם קצת מסכנים שיהיה להם דירה, ויש הרבה כאלה לא פריפריה.

אורלי לוי אבקסיס: הקריטריונים נמצאים במשרד השיכון עם האוצר.

מכלוף מיקי זוהר: אני לא מסכים אתך, אני לא צריך דירות במרכז.

אורלי לוי אבקסיס: הם קובעים את הקריטריונים.

מכלוף מיקי זוהר: אני צריך דירות בפריפריה לא במרכז.

אורלי לוי אבקסיס: מיקי, תן לי להסביר משהו.

אורלי לוי אבקסיס: מה לא במרכז?

אורלי לוי אבקסיס: אתה רוצה להעביר את כל החלשים לפריפריה.

מכלוף מיקי זוהר: אני רוצה דירות בפריפריה.

אורלי לוי אבקסיס: מיקי, אתה לא מבין מה אני אומרת.

אורלי לוי אבקסיס: רוב הביקוש הוא במרכז, אמר את זה השר לפני שתי דקות.

אורלי לוי אבקסיס: באמת, תקשיב גם למה שאתה שומע.

מכלוף מיקי זוהר: מה שאני חושב אני אומר.

מכלוף מיקי זוהר: אני רוצה דירות בפריפריה לא במרכז, שם יש יותר צורך מאשר במרכז.

אורלי לוי אבקסיס: אתה מדבר שטויות, זה בניגוד לנתונים, מיקי, תלמד את הנתונים, מה לא?

אורלי לוי אבקסיס: בבקשה, השר, תגיד לנו איפה יש יותר ביקוש במרכז או בפריפריה ואז נדע - - -

מכלוף מיקי זוהר: את לא מבינה את העניין.

מכלוף מיקי זוהר: אני אסביר לך איפה הנקודה.

מכלוף מיקי זוהר: את מדברת על ביקוש בהתאם לקריטריונים הבלתי נסבלים שיש עכשיו - איך בן-אדם בכלל יכול לקבל אם הוא לא חי - - - עם שלושה ילדים והוא מוותר - - - מי בכלל יכול לבקש, רק בן-אדם שאין לו מה לאכול יכול לבקש.

אורלי לוי אבקסיס: אתה לא מבין.

אורלי לוי אבקסיס: מיקי, שנייה אחת, אתה רוצה בפריפריה, בוא באזור שלך, תשחררו את הדירות לסטודנטים, תחזירו אותן בחזרה למלאי.

אורלי לוי אבקסיס: בוא נדבר על מה קורה במרכז.

אורלי לוי אבקסיס: אין פתרונות למרכז, תסלחו לי, אני בעד השר, בעד סגן השר, בעד הרעיון, אבל אם לא נביא הגדלת מלאי רציני במרכז וגם בפריפריה אנחנו עומדים באותו מקום.

יואב גלנט: אורלי, זה באינטרנט זה לא בטלוויזיה, לא צריך לצעוק, זה בסדר.

אורלי לוי אבקסיס: אתה מתנהג בצורה נבזית אדוני השר, לומר עליי דבר כזה כי מי שמבין את המאבק הזה עוד בטרם נכנסת לתפקידך זו אני, הדיון הזה מיותר.

אורלי לוי אבקסיס: אנחנו - - -

ז'קי לוי: אורלי, את לא יכולה להגיד נבזית.

אורלי לוי אבקסיס: מצטערת, ז'קי, את הדיון הזה אנחנו נערוך - - - זה יהיה יותר רלבנטי - - -

ז'קי לוי: את לא יכולה להגיד נבזית.

אורלי לוי אבקסיס: זה מה שמפריע לך? - - שהוא אומר לי שאני עושה יחסי ציבור.

אורלי לוי אבקסיס: אבל - - - את הדירות עמידר ייקחו מזה ויעשו מזה - - - בשביל להעביר את המסכנים - - -

ז'קי לוי: נבזי את לא יכולה להגיד.

אורלי לוי אבקסיס: סליחה, חוזרת בי, לא הוגן.

אורלי לוי אבקסיס: אתה שר לא הוגן.

יואב גלנט: אני ממשיך.

יואב גלנט: הנושא השני הוא נושא "עמידר".

יואב גלנט: ב"עמידר" למעשה לוקחים 1,000 יחידות דיור, ממירים אותם ל-6,000.

יואב גלנט: בכסף שמביאות 6,000 יחידות דיור, ראשית, משפרים את מצבם של ה-1,000, וב-5,000 יחידות הנוספות שנמכרות בשוק החופשי, צוברים קרן והקרן מיועדת או לשיפוץ דירות בפריפריה, או לקניית דירות בפריפריה.

יואב גלנט: זה ההיגיון של העניין, זה הסכם ארוך, זה לא יקרה מחר בבוקר, אבל זה תהליך שהחל, עמידר מחויב בו.

יואב גלנט: הוא מעמיד כאשר מתחיל הפרויקט, נדמה לי, 35% מהכסף מבעוד מועד על מנת להשתמש, ובסך הכול, אני חושב שזאת ברכה.

יואב גלנט: הדבר השלישי, זה הסכם פרזות וחלמיש שעמדו פה לאורך שנים ולא טופלו.

יואב גלנט: את הסכם פרזות גמרנו, לדעתי, ה-130 מיליון ומה שהיה שם בדרך, זה מאפשר לנו רכש של בערך 200 מיליון זה יביא כמעט 200 דירות.

יואב גלנט: הנושא האחרון, הוא יוזמה של סגן השר ז'קי לוי, ואני חייב לומר שהיא מובילה היום את התחום הזה, זה נושא שיקום השכונות, שאני גאה במהלך הזה שעשינו בצורה משותפת.

יואב גלנט: אנחנו לקחנו מתוך סכומים שהיו לנו בדברים שונים 280 מיליון שקלים, והשקענו אותם בשנת 2016 בתחום השיקום הפיזי.

יואב גלנט: יושב פה ראש העיר חצור הגלילית.

<שמעון סוויסה: אני מוכרח להגיד שהצלתם הרבה משפחות שלא יכלו להגיע לדירה, וכל הכבוד על המהלך הזה.

<שמעון סוויסה: מהלך מצוין.

יואב גלנט: בחצור הגלילית, כמו בבית-שאן, כמו בצפת, כמו בקריית שמונה, כמו באילת, בטבריה, זה גם כולל חיזוק מבנים, זה בהשקעה שהיא פי שלוש מאשר במקום אחר, כי אתה לא תשפץ ולא תחזק באותה הזדמנות, אז זה גם חיזוק ושיפוץ.

יואב גלנט: אבל בשאר הארץ – זה 40 ערים ויישובים נוספים, זה 50, 100, 200 יחידות דיור – במגדל העמק חנכנו, בשדרות חנכנו, באופקים חנכנו, בכרמיאל חנכנו, במעלות חנכנו כבר, אחרי ביצוע.

יואב גלנט: אנחנו ממשיכים – בשנה הבאה יהיה לנו סדר גודל של 250 עד 300 מיליון שקלים לנושא הזה, ויהיה לנו גם ב-2018.

יואב גלנט: משפט אחרון, ואני מעביר לז'קי את רשות הדיבור.

יואב גלנט: הנושא של שיקום שכונות הוא לא רק טיפול בהארדקור בדירות.

יואב גלנט: זה טיפול בנושא החברתי.

יואב גלנט: אנחנו חברנו ביחד עם מפעלות חינוך, וכל אחד שם 37.5 מיליון שקלים, חצי תרומה, מצ'ינג.

יואב גלנט: 75 מיליון שקלים משמשים רק לתחום החינוכי ולתחום של יצירת תעסוקה לבני הנוער, לאוכלוסייה המבוגרת ואחרים.

יואב גלנט: מפעלות חינוך, למי שלא מכיר, הרים סדר גודל 40 או 50 קבוצות כדורגל ברחבי הארץ.

יואב גלנט: אם הילד רוצה להיות בקבוצת כדורגל, אז הוא צריך גם להצטיין בלימודים, וגם לשמוע מה אומר לו המאמן ביחס לאיך מתנהגים לחברים שלו, ואיך מתנהגים למורים שלו, וכל התהליך הזה.

יואב גלנט: אז, למעשה, הם יושבים במרכזים שלנו שעמיגור ועמידר בונים בתוך שיקום שכונות.

יואב גלנט: בשעות הבוקר יושבים שם אוכלוסייה מבוגרת שהעיר מביאה, מחובר עם פר"ח, מחובר עם כל התהליכים האחרים, אנחנו נותנים את הפלטפורמה.

יואב גלנט: אמר לי ז'קי להגיד, אז אני אומר לכם, הוא יסביר גם את הנתונים.

יואב גלנט: רבותיי, זה אחד המפעלים הגדולים ביותר בארץ מבחינה חברתית.

יואב גלנט: 75 מיליון שקל בכל רחבי הארץ, השקעה בצד החברתי, דבר ללא תקדים.

יואב גלנט: דרך אגב, אני אומר את זה גם לחבריי חברי הכנסת הערבים, גם במגזר הערבי, זה לא רק במגזר היהודי.

יואב גלנט: זה שיקום שכונות חברתי ופיזי בכל רחבי הארץ.

יואב גלנט: יש שתי ערים, נדמה לי, בשיקום הפיזי - רהט ונצרת, יש אולי יותר מזה, וגם בשיקום החברתי.

יואב גלנט: אני חושב שבסך הכול דבר שאפשר להתגאות בו.

יואב גלנט: אם אני מסכם את הדברים, יש הרבה מאוד מה לעשות.

יואב גלנט: יש הרבה מאוד דברים שלא עשינו, אבל אני חושב שגם התקדמנו ביחס לאיפה שהיינו ב-2014, 2015.

יואב גלנט: תודה ז'קי.

מכלוף מיקי זוהר: אתנחתא קטנה בשני משפטים, אז כמובן סגן השר יוכל להמשיך.

מכלוף מיקי זוהר: אני באופן מובנה, מובהק, לא עוסק בצעקות, בכעסים, ובאמירות, זה לא המיינסטרים שלי.

מכלוף מיקי זוהר: אני עוסק בתכ'לס – מה יש בשטח, מה התוצאות בשטח.

מכלוף מיקי זוהר: מה שהיה עד לפני תחילת הקדנציה היה זוועה.

מכלוף מיקי זוהר: חייב לשבח את השר, ואת סגן השר, ואני בטוח שהשילוב ביניכם הוא שילוב מאוד חשוב - אתה עם האג'נדה המאוד חברתית שלך השר גלנט, וז'קי שמגיע מהפריפריה, שחי את הארדקור של הפריפריה ויודע את הצרכים מביא לתוצאות.

מכלוף מיקי זוהר: אז נכון, אנחנו רואים שיפור גם בכמות הדירות, גם בערים מסוימות.

מכלוף מיקי זוהר: אנחנו מגיעים למצב שהדברים משתפרים.

מכלוף מיקי זוהר: אבל כמו שאמרת, יש צורך בעוד הרבה מאוד דירות.

מכלוף מיקי זוהר: לגבי הנושא של הרעיון שאתם מקבלים החלטה לגביו, לבנות 6,000 יחידות דיור, 1,000 מתוכן להחזיר לדיירים ו-5,000 למכור ולמצוא עם זה עוד דירות בפריפריה - מיותר לציין, גם בפני חברת הכנסת לוי-אבקסיס שלא כאן, שאפשר גם לרכוש בכסף הזה דירות במרכז באזורים שהם קצת יותר זולים.

מכלוף מיקי זוהר: ואפשר למנף את הכסף הזה לכל מיני פעולות, בטח לא לתת דירה חדשה באזור המרכז, זה לא נותן שום יתרון, זה מחסיר מהרבה מאוד אנשים אפשרות לקבל דירות שהן זולות יותר גם באזור הפריפריה, ואפילו קרובות לאזורים הללו - שם היה ויכוח.

מכלוף מיקי זוהר: אני רק רציתי לחדד את הסוגיה הזאת.

מכלוף מיקי זוהר: ימשיך סגן השר ואז נתקדם.

ז'קי לוי: תודה רבה, ידידי, יושב ראש הוועדה, אנחנו באים מאותו מקום.

ז'קי לוי: אדוני השר, אני חושב שכולם יסכימו אתי פה ששנים רבות לא היה שר עם רגישות חברתית כמו השר, וזה לא פר מה שעושים פה – אגיד למה אני מתכוון.

ז'קי לוי: כולנו מסכימים שהדיור הציבורי זה בעיה של שנים, לא נולד בקדנציה שלנו.

ז'קי לוי: אנחנו ראשונים שמתמודדים עם הבעיה והצפנו אותה, והחזרנו את השם של המשרד, ממשרד הבינוי – בינוי ושיכון, קודם היה רק בינוי.

ז'קי לוי: להזכיר לכולם פה, שנים היה נטע זר הדיור הציבורי, שמנו אותו במוקד.

ז'קי לוי: היום המשרד נותן עדיפות לדיור הציבורי, ורואים את התוצאות - הן בהשקעה, ברכישה, ברגישות, בפרויקטים, בכל.

ז'קי לוי: קל מאוד לבוא ולהפיל הכול עלינו ולהגיד, יש בעיות - אנחנו לא מתעלמים.

ז'קי לוי: קודם כל אני רוצה להודות לך שאתה מציף את זה, כולנו שותפים לבעיה.

ז'קי לוי: שנית, צריך להבין את הפרויקט.

ז'קי לוי: כשהשר אומר שאנחנו לוקחים מקום ובונים 6,000 זה פרויקט שאנחנו מביאים אותו לקבל - - - כסף שלנו בכיס, זה לא אומר שאנחנו יכולים להשאיר את ה-6,000 אצלנו.

ז'קי לוי: הייתי שמח מאוד אם היה לנו תקציב, היינו משאירים את הדירות אצלנו.

ז'קי לוי: זה מכסף פרטי אנחנו לוקחים לפריפריה, מכסף פרטי לפריפריה- צריך לברך את ההחלטה הזאת.

ז'קי לוי: שנית, אנחנו מגדילים כל הזמן את מלאי הדירות.

ז'קי לוי: יושבים פה חברי כנסת, חברי שהם גם רגישים, הם גם באו מקריית שמונה, וכל אחד יודע שהמשרד היום הוא כתובת לפניות ציבור, וכל אחד פונה.

ז'קי לוי: אני מודיע לכם, הקריטריונים קשים, הקריטריונים עושים עוול, אבל גם צריך לזכור ש-150 אלף מקבלים השתתפות בשכירות, בשכר דירה.

ז'קי לוי: יש 2,500 ממתינים – אנחנו כל הזמן מתמודדים עם הבעיה.

ז'קי לוי: אנחנו בונים עם האוצר, מה שאתם לא יודעים.

ז'קי לוי: אנחנו יושבים עם האוצר ופונים וחושבים איך לפתור את הבעיה של 2,500, ואיך ליצור עתודה.

ז'קי לוי: אבל צריך לזכור, מ-150 הגענו ל-60 אלף יחידות דיור בדיור הציבורי.

ז'קי לוי: הפער הזה נוצר כשהיו רק 6 מיליון בישראל, היום יש 8, 9 מיליון – האוכלוסייה גדלה, הכמות ירדה, והדרישות גדלו, ואנחנו מתמודדים.

ז'קי לוי: אני חייב להגיד פה – הייתי מצפה מכולם פה להגיד, אנחנו רוצים יותר.

ז'קי לוי: אנחנו מודים לכם שאתם הכתובת, שאתם עושים את המלחמה שלנו, במקום זה אני שומע את הלכלוכים.

ז'קי לוי: אני חייב להגיד לכם, כאשר נכנסנו לתפקיד, אף אחד לא רצה לגעת בדיור הציבורי כי אתם כפויי טובה.

ז'קי לוי: הדיור הציבורי עם מה שלא תעשה אתה יוצא מלוכלך.

ז'קי לוי: נתת 10 אלפים, השארת אחד – אתה מלוכלך.

ז'קי לוי: הוא יעלה ברדיו, אותו ישמעו – תעשה אתה לא ישמעו.

ז'קי לוי: לקחנו בשנה שעברה 280 מיליון שקלים שיקום שכונות – 10 שנים לא היה קיים, החזרנו אותו.

ז'קי לוי: איפה השקענו?

ז'קי לוי: – בנגב ובגליל.

ז'קי לוי: ההחלטה שלנו הייתה נגב גליל ליצור השפעה.

ז'קי לוי: לא הוצאנו לקבלנים, נתנו לעמידר ועמיגור כדי שאת הרווח נשקיע בדיירים.

ז'קי לוי: שיפצנו בתים של קשישים, בתים של בעייתיים, של משפחות ברוכות ילדים שמעל 10 שנים לא שיפצו להם.

ז'קי לוי: אתם מבינים?

ז'קי לוי: את כל השמנת של המשרד השר ואני ויתרנו.

ז'קי לוי: יכולנו ללכת להסתובב באוויר ולחלק איך שבא לנו.

ז'קי לוי: ויתרנו על כל הבשר על מנת לטפל בדיור הציבורי.

ז'קי לוי: להאשים את השר על דיור ציבורי - גם אם תהיה אחותי אני לא אתן.

ז'קי לוי: השר הזה - - - יום יום על מה?

ז'קי לוי: שיישבו פה ויפתחו את הפה, הכי קל.

ז'קי לוי: אני רוצה לראות את האנשים שעובדים.

ז'קי לוי: השר לקח על עצמו החלטה אמיצה, והחלטה אמיצה שהיא להתמודד עם בעיית הדיור בכל קומבינציה שתקום.

ז'קי לוי: מה אתם חושבים שאנחנו נהנים לעשות מה שנקרא פינוי בינוי במרכז הארץ?

ז'קי לוי: אנחנו רוצים להביא לקופה עוד כסף – מאיפה נביא?

ז'קי לוי: בלוד 100 דיירים שלנו, אנחנו מקבלים 900 יחידות דיור שהכסף יועבר לערי פיתוח.

ז'קי לוי: אתה יודע איזו מלחמה הייתה לנו עם האוצר?

ז'קי לוי: - שהכסף הזה יחזור, הם לא היו מוכנים.

ז'קי לוי: עמידר רבו אתנו, כי לא נוכל להירתם ולסכן את החברה ש-35% מהרווח עובר לערי הפיתוח מההתחלה.

ז'קי לוי: ואני אומר פה, שלא תהיה טעות.

ז'קי לוי: המדינה מחויבת לפריפריה, וכל הכבוד לך שאתה מעלה את זה ומביא את זה.

ז'קי לוי: אנחנו הפה שלהם, אנחנו הכתובת, ולא יכול להיות שמישהו יחשוב שהוא אפוטרופוס, או הקבלן שלהם.

ז'קי לוי: אין פה קבלנים, וכל פורום שאני מכבד, גם פורום הדיור הציבורי, אני מכבד אותו, אבל תלמדו להעריך את מי שעושה.

ז'קי לוי: שנים אף אחד לא שמע אתכם ולא עשה למענכם כלום.

ז'קי לוי: שנים אנחנו שומעים, רצים.

ז'קי לוי: ואני חייב להגיד לכם גם בעיות שאתם לא יודעים.

ז'קי לוי: אנחנו מתמודדים גם עם אלה שלא עומדים בקריטריונים ומחפשים להם פתרונות.

ז'קי לוי: הגמשנו קריטריונים, והגמשנו את הוועדה הציבורית, ואנחנו מתלכלכים מול מבקר המדינה - אתם לא יודעים מול מבקר המדינה כשאתה עושה לי גמישות שהיא עוברת את הקו האדום, אבל אנחנו מסתכלים על הדייר המסכן.

ז'קי לוי: ולכן אני אומר עוד פעם פה.

ז'קי לוי: בעיית הדיור הציבורי היא בעיה לאומית, היא לא של משרד השיכון, היא הוזנחה שנים.

ז'קי לוי: היא בעיית לאומית וצריך להירתם אליה בכל הכוח.

ז'קי לוי: אבל את אלה שעושים בחלקת האלוהים שלהם, במשמרת שלהם, במה שיש, צריך לשבח, ולא בגלל שאני פה.

ז'קי לוי: אני אומר לכם, לא הייתי נשאר עם השר דקה אם הוא לא היה נותן לי את הגיבוי שבעולם, ואם הוא לא היה אדם קשוב לנושאים החברתיים.

ז'קי לוי: תגידו, אתם מכירים שר שלוקח סכום ענק ומביא אותו לדיור ציבורי במקום לעשות פוליטיקה בכל הארץ?

ז'קי לוי: – תגידו לי אם אתם מכירים אחד כזה.

ז'קי לוי: הוא ויתר על היוקרה שלו, כל אחד מאתנו יודע מה זה שר שיוצא לסיורים, שיש לו מה לתת לרשות, אתה מכיר את זה יותר טוב ממני.

ז'קי לוי: אנחנו חילקנו במפתח נגב גליל ברור.

ז'קי לוי: לקחנו את הפרויקט החברתי.

ז'קי לוי: שיקום שכונות חברתי יקיף 25 אלף ילדים - בהעשרה, בתגבור, בחינוך, בספורט, אם מישהו מכיר את זה שיסביר לי, יגיד לי.

ז'קי לוי: יש לנו כישלון אחד שאנחנו לא מפרסמים, אנחנו לא חושפים.

ז'קי לוי: יש אנשים שמזיזים סמרטוט עושים כותרות.

ז'קי לוי: אנחנו מזיזים מדינה לא עושים כותרות.

ז'קי לוי: אני שמח שהבאת אותנו לפה.

ז'קי לוי: ואני בא, ועכשיו אני בוכה מליבי – להגיד על השר מלה כמו שנאמרה?

ז'קי לוי: אדוני, אני אומר פה אדוני השר, לא שאני מעריך ואני מעריץ אותך, אני אומר, אין מי שלא לומד את החומר ולא מגיע אתך למגע ומשבח אותך.

יואב גלנט: תודה.

ז'קי לוי: אני אומר את זה בגלל שגם את הצדק צריך להראות.

ז'קי לוי: (מחיאות כפיים)

מכלוף מיקי זוהר: לא מוחאים כפיים בדיון בוועדה.

מכלוף מיקי זוהר: אני רק רוצה לומר, הדברים שאמרת הם דברים נכונים, אני לא חולק עליהם לרגע.

מכלוף מיקי זוהר: אין בכלל ספק שהתנהלות משרד השיכון בקדנציה הזו בשנתיים האחרונות היא שינוי מפליא לעומת השנים הקודמות.

מכלוף מיקי זוהר: רגישות חברתית באמת מהמעלה הראשונה, עם קידום נושא הדיור הציבורי.

מכלוף מיקי זוהר: כמו שאתה אמרת, הדיון הזה לא בא לבקר את משרד השיכון, הדיון הזה בא כדי לומר לממשלה, תקצו את המשאבים לפתור את הסוגיה, ועל אחת כמה וכמה, כשיש לנו משרד שיכון שהוא עם זרועות פתוחות שמוכן לקבל את הכסף, ולבצע אותו מהר, באופן יעיל, באופן חברתי כפי שהמדיניות שאנחנו מצפים שתיושם לתושבי הפריפריה תיושם, הממשלה צריכה להקצות את המשאבים הללו.

מכלוף מיקי זוהר: אם הממשלה תקצה את המשאבים האלה, אני סמוך ובטוח שהכסף יהיה בידיים נכונות, כי בינתיים, נכון לשנתיים האחרונות, קצת פחות, הפעילות של משרד השיכון מכוונת פריפריה, מכוונת דיור ציבורי, מכוונת אוכלוסיות חלשות שהגיע הזמן לשקם אותם, ולעזור להם.

מכלוף מיקי זוהר: אני מקווה שבסופו של הדיון, וזה יהיו חלק ממסקנות הדיון, התקציבים יגדלו באופן משמעותי לרווחת האזרחים החלשים.

מכלוף מיקי זוהר: נתחיל בראש העיר חצור הגלילית, ולאחר מכן, חבר הכנסת נגוסה.

מכלוף מיקי זוהר: בבקשה.

<שמעון סויסה: תודה רבה.

<שמעון סויסה: אני שמח שניתנה לי זכות הדיבור.

<שמעון סויסה: אני רוצה לומר לכם כראש רשות שמכהן תשע שנים, וכמי שנולד בחצור הגלילית, אני לא זוכר תקופה כזאת של השקעה.

<שמעון סויסה: אני רוצה לומר לכם מכל הבחינות, ראשית, הבנה והכרה של השטח.

<שמעון סויסה: שנית, פתרונות שהם מתאימים לכל ישוב.

<שמעון סויסה: אני רוצה לספר לכם, שבהגמשת הקריטריונים נכנסו משפחות רבות שהיו צריכות להחליט בשוטף שלהם בין לקנות תרופות לילדים, לבין אוכל לבית.

<שמעון סויסה: כי כאשר מבקשים ממשפחה שהיא תהיה חד-הורית עם שלושה ילדים, המצב הזה הוא בלתי אפשרי, והוא מייצר מצוקה מאוד גדולה.

<שמעון סויסה: אני חושב שמשרד השיכון נתן לזה פתרון מצוין – נכנסו משפחות ובהחלט ניתן פתרון.

<שמעון סויסה: אני חושב שגם יש פתרון מצוין בקטע של חיזוק המבנים.

<שמעון סויסה: כל הנושא הזה של בניינים שנבנו בשנות החמישים הם לא מתאימים.

<שמעון סויסה: אנחנו נמצאים על השבר הסורי אפריקאי, וההשקעה הזאת היא סוף כל סוף נעשית בצורה יסודית והיא לא הייתה.

<שמעון סויסה: נקודה אחרונה לפני משהו שאני רוצה להציע.

<שמעון סויסה: גם תקציב לתקן את כל הליקויים בבתים, מה שלא היה בעבר, הוא קיים היום.

<שמעון סויסה: אני אומר לכם, אני שומע משפחות רבות שמקבלות תקציבים לסדר את הדירות שלהם, והתקציב הזה לא היה בעבר, הוא קיים היום.

<שמעון סויסה: ככל שהמצוקה היא גדולה, ההתמודדות של משרד השיכון היא נכונה.

<שמעון סויסה: אני רוצה להציע פה הצעה שבעיניי דיברתי עם השר וסגן השר, הם יודעים את זה, הם מכירים את זה.

<שמעון סויסה: תראו, לצערנו, החלטות שמקבלים במדינת ישראל מתאימות לאזור תל אביב.

<שמעון סויסה: כל הנושא הזה של פינוי-בינוי ותמ"א 38 לא מתאים לפריפריה.

<שמעון סויסה: אם רוצים מאסות של מאות אלפים של דיור, צריך לעשות מהלך מבריק שבו יינתן לקבלנים ויזמים הטבות כדי לפנות 100 דיירים, לבנות 600 יחידות דיור עם הטבה, זה מייצר דירה חדשה לאותן אוכלוסיות קשות וקשות יום, אבל זה גם מייצר אופק ליישובים, כי אם לא תהיה התאמה לפריפריה, ולא נטפל במאסות הגדולות, משרד השיכון יוכל להמשיך לטפל, אבל הטיפול הוא בעצם אל מול משימות לא גדולות.

<שמעון סויסה: תודה רבה לשר, ולסגן השר.

יואב גלנט: תודה.

יואב גלנט: דרך אגב, אני רק אומר לכם, מבחינתי, אם תקבעו סיור לדיור ציבורי בשיקום השכונות, בפריפריה, אני אשמח ללוות אתכם, אני מניח שגם ז'קי יבוא.

יואב גלנט: תחליטו, נבוא ונעשה סיור מסודר, תראו את הדברים כמו שהם.

אברהם נגוסה: תודה, כבוד היושב ראש, כבוד השר, כבוד סגן השר, אני רק רוצה בהזדמנות זו לברך את השר.

אברהם נגוסה: אני חושב ולמיטב ידיעתי שלא היה לנו שר שיכון כמו השר גלנט.

אברהם נגוסה: אני רוצה להודות לו במיוחד על התכנית שהוא הוביל לזוגות צעירים יוצאי אתיופיה, ול-800 זוגות צעירים בארבע שנים - כל שנה 200 זוגות צעירים.

אברהם נגוסה: אני רוצה להודות לך.

אברהם נגוסה: באופן כללי, מחר יש לנו דיון בוועדת העלייה והקליטה בנושא דיור ציבורי לעולים חדשים עם המנכ"ל, ולכן לא ארחיב בנושא.

אברהם נגוסה: למרות כל המאמצים שהמשרד עושה גם בשיקום שכונות, עדיין הדיור הציבורי הוא בעיה.

אברהם נגוסה: יש מצוקה שהיום כ-27 אלף עולים חדשים, מתוכם 20 אלף עולים קשישים ממתינים לדיור ציבורי.

אברהם נגוסה: לכן אני אופטימי עם הכסף הזה שהמשרד עושה שינוי, אני מקווה שנמצא פתרון גם לבעיות האלה.

אברהם נגוסה: תודה.

איתן ברושי: אדוני השר, סגן השר, יושב ראש הוועדה, אני רוצה לברך את הגישות של השר.

מכלוף מיקי זוהר: אגב, השר התחייב ללכת עד שהוא ישמע דבר ביקורת אמיתית.

מכלוף מיקי זוהר: ...

איתן ברושי: לא ביקורת.

איתן ברושי: אדוני השר, כמי שבא מהפריפריה ומההתיישבות, אני הייתי רוצה, בעיקר בתנועה המושבית, שנכניס גם את המרחב הכפרי לתכנית.

איתן ברושי: אני לא רואה אותם פה, כראש מועצה לשעבר, גם בעבר כשאמרו שיקום שכונות, לא התכוונו למושבים.

ז'קי לוי: סליחה, אתה טועה, הם בוצעו השנה.

ז'קי לוי: מועצות אזוריות ביצעו במושבים.

איתן ברושי: אני אומר, בעבר היו בעיות.

איתן ברושי: אני לא מכיר השנה, לא כתוב פה גם.

איתן ברושי: אני אומר, אם אפשר לראות את המרחב הכפרי כחלק מתכנית העבודה במקומות שצריכים, לא במקומות שלא צריך.

איתן ברושי: אבל יש לנו 9% מהאוכלוסייה, ובחלק מהמקומות גם עונה לקריטריונים שהם מצוינים פה, וגם יכולה להיות השקעה כדאית גם לעתיד, לא רק לפתור בעיות של העבר, או של מצוקות קשות.

איתן ברושי: לכן אני פונה אליך אדוני השר, וסגן השר, אתה לפחות מכיר את העמק, גם שנינו נולדנו שם.

איתן ברושי: אנחנו צריכים להכניס למרחב הכפרי את היכולות, ולא פחות, כולל בנושאים החברתיים – מלגות, קליטה של האוכלוסיות, וכל מה שנכון לציבור בישראל, נכון גם למרחב הכפרי וההיפך – כל מה שנדרש מהציבור, נדרש גם למרחב הכפרי, אפילו יותר.

איתן ברושי: לכן אני מבקש, אדוני היושב ראש, אתה דואג שלא יהיה קיפוח, ושלא תהיה אפליה.

איתן ברושי: אני אומר גם בנושאים האלה צריך להקפיד על האיזונים.

איתן ברושי: תודה.

מכלוף מיקי זוהר: חשוב מאוד.

מכלוף מיקי זוהר: חבר הכנסת מסעוד גנאים.

מסעוד גנאים: תודה רבה.

מסעוד גנאים: אחרי הנאום הנלהב של ז'קי, למרות שהביקורת היא אמצעי חשוב מאוד כדי שכל אחד ישפר את עצמו, ויראה איפה חסר.

מסעוד גנאים: אין ספק שכבוד השר והמשרד עושים למגזר הערבי, בחברה הערבית, יש הרבה תכניות.

מסעוד גנאים: הייתי גם אצל כבוד השר עם כמה, מהם ראש עיריית סכנין, בכל העניין של התכניות – מחיר למשתכן, בנה ביתך.

מסעוד גנאים: אבל הצורך הוא המון, הוא גדול מאוד.

מסעוד גנאים: יש בעיית דיור בחברה הערבית ביישובים הערביים שצריכה לפתור, זה לא רק משרד שיכון, יש גם משרד הפנים, גם הרחבת שטחי שיפוט, והרחבת קווי המתאר וכו'.

מסעוד גנאים: הבעיה שאני רוצה להצביע עליה, שהצבעתי עליה גם בפניו של כבוד השר, זה העניין של ניצול כמה תכניות כאלה דרך פרצות במכרזים, שזה אומר, שבעיר כמו שלי סכנין, יש קבלנים, יש ספסרים שהם ניצלו איזה פרצות במכרזים כדי שלא כל אחד יעביר לשני.

מסעוד גנאים: בסוף את המטרה של התכנית כדי שהאדם הסביר אין לו את הכסף לקנות דונם במיליון או במיליון וחצי שקל, ואין לו לקנות את המגרש, אני לא יודע בכמה.

מסעוד גנאים: יש לו את התקווה שלו רק בתכנית כמו: מחיר למשתכן, בנה ביתך ותכניות אחרות.

מסעוד גנאים: לכן את התופעה הזו אני מבקש מכבוד השר, שייכנס בכל הכובד שלו כדי למנוע – באמת, שהמטרה של תכניות אלו ימומשו.

מסעוד גנאים: וזה שהבן-אדם הפשוט, הסביר, יוכל למצוא לו איזו דירה כדי לחיות בסוף, כדי לבנות לבנים שלו את העתיד שלהם.

מסעוד גנאים: כי בסוף מה קורה, אדוני השר?

מסעוד גנאים: מה קורה שאותו בן-אדם שהוא עשיר שהוא יכול לקנות דונם, הוא בעצמו יכול לקנות את המגרש, והוא שיכול לקנות גם את הדירה – אז איפה הלך הבן-אדם הפשוט?

מסעוד גנאים: תודה.

מכלוף מיקי זוהר: המסר חשוב לגבי האוכלוסייה הערבית, חד-משמעית.

מכלוף מיקי זוהר: צריך לתת לה מענה הולם בכל מה שקשור גם לדיור ציבורי, וגם לדיור קבע.

יגאל גואטה: תודה, אדוני היושב ראש, אני באמת אשתדל לקצר.

יגאל גואטה: אני חושב שהנושא הזה מטבעו הוא נושא בעייתי, כי אין מצב בעולם שאנחנו נגיע באיזשהו שלב, ונגיד, רבותיי, יש יותר מדיי דירות תעצרו.

יגאל גואטה: לכן, זה ברור, כפי שאמר סגן השר.

יגאל גואטה: כמה שלא יעשו, תמיד יהיה חסר.

יגאל גואטה: אנחנו תמיד מודים על העבר ומבקשים על העתיד שיהיה עוד, וכפי שאמר היושב ראש, אנחנו צריכים ללחוץ על הממשלה שתביא יותר תקציבים, ויותר כסף על מנת שהשר יוכל להמשיך בפעילות המבורכת שלו.

יגאל גואטה: אני לא ידוע מחברי הכנסת החנפנים פה בבית, אני דווקא מחברי הכנסת הביקורתיים.

יגאל גואטה: אני רוצה להגיד לכם משהו באמת ברמה האישית, ונמצא פה העוזר שלי שמטפל בנושא פניות ציבור.

יגאל גואטה: אנחנו פונים לא מעט ללשכת השר, ולא מעט ללשכת סגן השר, ואני רוצה לומר לכם שאין שום משרד בכל משרדי הממשלה, שאנחנו מקבלים יחס כמו שאנחנו מקבלים ממשרד השיכון, כולל בדרגים הכי גבוהים, וכולל זה שאני מתקשר לשר לבעיה של דיור של זוג נכים באלעד, והוא חוזר אליי בשתיים עשרה בלילה, ושואל אותי, האם זה נפתר או לא?

יגאל גואטה: זה דבר שלא מקובל ששר התקשר בשתיים עשרה בלילה, בסדר, יקרה עוד יום.

יגאל גואטה: זה רק מראה כמה הדברים באמת בוערים בתוכם.

יגאל גואטה: אני רוצה באמירה אישית, כי זה באמת מרגש אותי ההתנהלות של משרד השיכון.

יגאל גואטה: בדרך כלל, העוזרים, כולל העוזר שלי המסור נתי מור יוסף לא זוכים לתהילה שמגיעה להם, אנחנו תמיד קוצרים להם את הפרות.

יגאל גואטה: אז אני רוצה באמת בהזדמנות הזאת להודות לאבישג, ולנדב שעושים עבודה נפלאה.

יגאל גואטה: לצוות של סגן השר ז'קי, שעושים לי לחץ עם העקבים האלה כל הזמן.

יגאל גואטה: ..

יגאל גואטה: באמת, צוות שראוי להיות בדיוק במשרד הזה.

יגאל גואטה: אני לא חושב, אני לא הייתי פה בשנים קודמות.

יגאל גואטה: אני לא חושב שאי פעם טיפלו בצורה כזאת מסורה בנושא הזה של הדיור הציבורי.

יגאל גואטה: באמת, הכול ברמה האישית, זה לא נורמלי ולא מקובל שמכניסים את כל הלב והנשמה לתוך הנושא הזה.

יגאל גואטה: עוד דבר אני רוצה לומר.

יגאל גואטה: זה שגם השר פה, וגם סגן השר פה, אתה יודע, אדוני היושב ראש, אנחנו עושים הרבה דיונים בכל מיני נושאים שקשורים לשרים אחרים ולא תמיד הם מגיעים, על-פי רוב הם לא מגיעים.

יגאל גואטה: אבל זה שגם השר פה, וגם סגן השר פה, צריך רק לשבח את זה, זה באמת מעורר כבוד והערצה.

יגאל גואטה: דבר אחרון שאני רוצה לומר, בכל זאת, כן להגן על אורלי לוי.

יגאל גואטה: מה שהיא אמרה פה, ובצדק.

יגאל גואטה: אני חושב שבגלל הטונים של הדברים, הדברים לא התקבלו כמו שצריך.

יגאל גואטה: אבל אי אפשר כל הזמן לדחוף את כל הדיור הציבורי לפריפריה, אחרי זה גם מתחילים בעיות שפתאום אין עבודה מספיק, אולי יש פניות, אבל הם לא מסתדרים שם.

יגאל גואטה: לכן, באמת, על מנת שנוכל באמת לפתור את הבעיה, צריך בהחלט לבנות במרכז ולהביא את הפריפריה גם למרכז, שפה יהיה להם מעגל של עבודה יותר קל, וכל שאר הדברים יהיה יותר בקלות, וככה לא נצטרך להפוך את הפריפריה למצב עוד יותר קשה.

יגאל גואטה: אלה הדברים שהתקבלו.

יגאל גואטה: אני חושב ששניכם חושבים אותו דבר באמת, אני מצר על האווירה שהייתה פה, כי אני חושב ששניכם חושבים אותו דבר, ורוצים אותו דבר, וכולם בכוונה טובה.

יגאל גואטה: תודה רבה.

<קריאה: סליחה, כבוד השר, ברשותך אם אפשר להגיד כמה מלים.

יואב גלנט: תגידו, אין בעיה.

יואב גלנט: אני מכבד את כולכם.

יואב גלנט: נשארתי פה לבקשת היושב ראש לשמוע את חברי הכנסת.

מכלוף מיקי זוהר: חבר הכנסת יעקב אשר.

מכלוף מיקי זוהר: בבקשה.

יעקב אשר: אדוני השר, אני חושב שכל המוסיף גורע.

יעקב אשר: אני באמת לא אוסיף, אבל אני יכול לחזק את מה שאמרו חבריי גם הטיפול הפרטני, וגם הטיפול המקצועי.

יעקב אשר: יש שלושה דברים שאני רואה בהם הדברים המרכזיים, וזה מה שקורה גם בתקופתכם.

יעקב אשר: הנושא הזה של להוריד ביורוקרטיות.

יעקב אשר: הדבר השני, העיקרון הזה שכל כסף שמגיע מהדיור הציבורי, הולך לדיור הציבורי, ולא הולך לשרת מטרות אחרות.

יעקב אשר: הדבר השלישי שגם התחלתם אתו, זה לתת את הנושא הזה של יזמות, כי אם אנחנו נסמוך כל היום על הכסף שנביא ממדינת ישראל ומהאוצר, אנחנו יכולים עוד הרבה זמן להתייבש.

יעקב אשר: אפשר מדיי פעם, לקחתם כמה רזרבות מכאן ומשם, אבל אני חושב שבאמת המבחן הגדול, ואתה התחלת לעשות את זה, ואני מחזק את זה - לתת לאותם זרועות שהם זרועות סמי-ממשלתיים, כמו עמידר, כמו עמיגור, כמו אחרים, לתת להם לפרוח ביזמות, שהיזמות שלהם תהיה כל כולה מופנית.

יעקב אשר: הרווחים שלהם יהיו מופנים בדיוק לאותם אזרחים שצריכים את זה.

יעקב אשר: אני אומר לך, שבסריקה נכונה של מקומות בארץ, הרי הבנייה שהייתה פעם בעבר הייתה בנייה צפופה, אבל לפעמים השטחים מאוד גדולים.

יעקב אשר: קרקע לפעמים היא הרבה יותר גדולה, לא פרופורציונלי במספר יחידות הדיור שנמצאות בה.

יעקב אשר: אפשר, לדעתי, למנף את הדברים האלה.

יעקב אשר: ואפשר להביא הרבה מאוד תקציבים שיופנו רק לנושא הזה, ולא לחכות לחסדי הממשלה.

יעקב אשר: מה שתתחיל היום, אף אחד לא יעצור את זה בעתיד בהמשך.

יעקב אשר: דבר אחרון, אני מצטרף למה שאמר יגאל, צריך גם לתת בתמהיל, אם נגיד 1,000 דירות בגוש דן מביאים לך 5,000 יחידות בפריפריה, אז יהיה 4,000 בפריפריה, עוד - - - יש אנשים שנולדו שם.

יואב גלנט: אף אחד לא אמר שזה יילך רק לפריפריה.

יגאל גואטה: - - - שכולם חושבים אותו דבר.

יעקב אשר: מישהו הוציא את זה בטעות בצורה הזאת.

מכלוף מיקי זוהר: תודה רבה לכם.

<אמא לילד חולה: כבוד השר, אני אמא לילד חולה סרטן שבעוד שלושה שבועות צריכה להיזרק לרחוב.

<אמא לילד חולה: גם עם הסיוע המוגדר שלכם אני לא יכולה לממש אותו.

<אמא לילד חולה: בוא תמצא לי פתרון מה אני עושה.

<אמא לילד חולה: אתה בוודאי מכיר אותי, אם זה מהתקשורת, הגעתי לפה פעמיים.

<אמא לילד חולה: אני מבקשת פתרון.

<אמא לילד חולה: אני צריכה סטריליות לבן שלי.

<אמא לילד חולה: אני לא יכולה לזרוק אותו לרחוב, אתה לא מבין את זה?

<אמא לילד חולה: תעזור לי בבקשה.

יואב גלנט: אנחנו תיכף ניקח פרטים ונראה מה אנחנו עושים.

<אמא לילד חולה: לקחו.

<אמא לילד חולה: אני דיברתי עם רונן ואני דיברתי עם נדב, היועץ שלך, הוא מכיר אותי.

מכלוף מיקי זוהר: טוב, גברתי, הנושא האישי שלך יטופל על-ידי לשכת השר באופן אישי.

מכלוף מיקי זוהר: כולי תקווה שגם יגיע פתרון הולם עקב הנסיבות הלא פשוטות שאת עוברת.

מכלוף מיקי זוהר: הנה, היועצת האישית של השר אתך, היא לוקחת את הפרטים.

מכלוף מיקי זוהר: ייצרו אתך קשר, ואני מקווה גם שתבוא לך בשורה.

<נעמי מורביה: אני יושבת ראש מטה מאבק הנכים.

<נעמי מורביה: צר לי שהשר יצא, וסגן השר.

<נעמי מורביה: רציתי לומר שמ-2005 לא היה לנו שר שיכון ברמה הזאת.

<נעמי מורביה: מה שהאיש הזה וסגנו עשו עבורנו אנשים עם המוגבלות, איש טרם עשה.

<נעמי מורביה: אני לא זוכרת שאיש מהם הקים ועדה כמו שהשר גלנט הקים.

<נעמי מורביה: אחרי פגישה אחת אתנו הקים ועדה משותפת עם משרד הבריאות, ועם משרד הרווחה, למעשה, עשה שולחן עגול להגמשת הקריטריונים.

<נעמי מורביה: איש לא העז לומר את המלה האסורה - הגמשת קריטריונים לאנשים עם מוגבלות, ועשו את זה להרחבת קריטריונים, כי הרי לכל משרד יש קריטריונים לקביעת מהו אדם שזכאי נניח לכיסא גלגלים.

<נעמי מורביה: מי שזכאי לכיסא גלגלים ממשרד הבריאות, לא בהכרח זכאי לדיור.

<נעמי מורביה: כל הבום הזה, והלינקץ' הזה של השר, זו הפעם הראשונה, זה נושא פרות.

<נעמי מורביה: בשם כל האנשים עם מוגבלות אני חייבת לברך באמת לא בקטע הפוליטי, אני לא פוליטית לחלוטין.

מכלוף מיקי זוהר: תודה, גברתי.

<דני גיגי: אני מפורום דיור ציבורי.

<דני גיגי: גם התייחסו אלינו וגם על הביקורת שלנו.

<דני גיגי: אני חושב שאחד הסיבות שקורים הרבה דברים היום בדיור הציבורי, זה באמת בגלל הרבה עבודה של הפורום, של פעילים שבאים ומפעילים המון לחץ, וזה בלי לגרוע מכבודו של השר.

<דני גיגי: אני חושב שהשר עושה עבודה טובה.

מכלוף מיקי זוהר: אבל הפעלתם את הלחץ הזה גם על שרי שיכון קודמים, וכלום לא קרה, אז אצלו קורה.

<דני גיגי: נכון.

<דני גיגי: אני חושב שהשר עושה עבודה טובה.

<דני גיגי: אני חושב שגם סגן שר ז'קי לוי דיבר פה באמת מליבו.

מכלוף מיקי זוהר: אני גם אמרתי שהשילוב בין השר עם האג'נדה החברתית, וג'קי שמגיע עם ידע ממש מהשטח כן מוסיף - - -

יגאל גואטה: זו האמת.

יגאל גואטה: אנחנו צריכים ללחוץ על האוצר, לא על השר.

יגאל גואטה: השר עם מה שהוא מקבל עושה את המקסימום.

יגאל גואטה: ללחוץ על האוצר שיקצה יותר.

מכלוף מיקי זוהר: זאת תהיה מסקנות הוועדה.

יגאל גואטה: עכשיו צריך להביא לפה את כחלון.

<דני גיגי: צריך לדבר על הסוגיות האמתיות.

<דני גיגי: הסוגיות האמתיות, מלבד זה שהשר עושה עבודה טובה או לא, אני לא חושב שאנחנו באנו פה לשפוט אותו, אנחנו צריכים לדבר על הסוגיה.

<דני גיגי: הסוגיה האמתית היא שיש פה עכשיו 30 אלף ממתינים – 30 אלף ממתינים לדיור ציבורי עם תעודת זכאות.

<דני גיגי: יש עוד 150 אלף שמקבלים סיוע בשכר דירה של 700 שקל, לא מספיק להם לכלום.

מכלוף מיקי זוהר: אני רוצה לחדד נושא.

מכלוף מיקי זוהר: אמרת נתון שהוא נתון מדויק.

מכלוף מיקי זוהר: השר עובד עם תקציב משרדי, ברגע שנגמר התקציב, הוא יכול ללכת, לשתות קפה, ולחכות לתקציב הזה.

מכלוף מיקי זוהר: אם נגדיל לו את התקציב, אז כל אותם 30 אלף אתה מקבל מענק.

<דני גיגי: נכון.

<דני גיגי: אני מנסה להגיע לפאנץ' ליין.

<דני גיגי: תראו, יש תכניות ממשלתיות.

<דני גיגי: יש הרבה תכניות ממשלתיות שעוסקות בדיור.

<דני גיגי: יש את מחיר למשתכן, יש עוד תכניות שהיו לפני כן - הותמ"ל, הווד"ל, כל התכניות האלה טיפלו באוכלוסיות שהן אוכלוסיות שיש להן כסף לקנות דירה.

<דני גיגי: יש שחסר להם 200 אלף שקל, 300 אלף שקל כדי לקנות דירה.

<דני גיגי: שום תכנית ממשלתית לא באה לטפל בדיור הציבורי.

<דני גיגי: אין היום על השולחן שום תכנית ממשלתית.

<דני גיגי: מדובר – לא אני אמרתי, אני מצטט פה את שר השיכון שכולנו פה שיבחנו אותו ואמרנו עליו דברים טובים.

<דני גיגי: הוא זה שאמר, יש מיליון איש במדינת ישראל שאין להם קורת גג קבועה.

<דני גיגי: ואנשים, כמו שיושבת פה האישה הזאת, לנו, אנחנו מקבלים אלפי פניות של אנשים כאלה, וזה הצדק החלוקתי.

<דני גיגי: הצדק החלוקתי זה לא לדאוג למישהו שיש לו מיליון והוא צריך דירה במיליון מאתיים.

<דני גיגי: אלא לדאוג לאלה שאין להם כלום, הם לא יכולים לעשות כלום, אין להם ערבויות.

<דני גיגי: הם לא יכולים לשכור דירה בשוק החופשי.

<דני גיגי: אין להם צ'קים.

<דני גיגי: זאת האמירה שצריכה לצאת מהוועדה, משרד האוצר.

מכלוף מיקי זוהר: מסכים אתך.

מכלוף מיקי זוהר: בשביל זה אנחנו פה.

<יונית אפרתי: שלום, תודה.

<יונית אפרתי: באמת צר לי שהשר וסגן השר כבר יצאו.

<יונית אפרתי: אני מנציבות שוויון זכויות לאנשים עם מוגבלות במשרד המשפטים.

<יונית אפרתי: מבלי באמת להפחיד בעבודה החשובה שנעשית במשרד בשותפות הרבה שלנו, גם בהמשך לדברים שנעמי אמרה.

<יונית אפרתי: אני רוצה לתת את הדגש על אוכלוסייה שלמה שלא זכאית לדיור הציבורי מקרב אנשים עם מוגבלות, וזה אנשים עם מוגבלות שהם בודדים, שאינם רתוקים לכיסאות גלגלים.

<יונית אפרתי: אנחנו מדברים על אנשים עם מוגבלות נפשית, אוטיזם, עיוורים.

מכלוף מיקי זוהר: הם לא זכאים?

<יונית אפרתי: הם לא זכאים, מאחר והקריטריונים של הדיור הציבורי מדברים על משפחות או אנשים שרתוקים לכיסאות גלגלים אם הם בודדים.

<יונית אפרתי: 60% מקרב האנשים עם מוגבלות הם בודדים, כך שאינם זכאים לדיור הציבורי.

<יונית אפרתי: כשאנחנו מדברים על הגמשת קריטריונים, אנחנו רוצים להכניס לתוכם גם את האוכלוסייה הזאת.

מכלוף מיקי זוהר: כמה - - -

<רונן כהן: 20 אלף יחידים שהם מתקיימים מאי כושר השתכרות, זאת אומרת, שהם נכים יחידים, שהם לא מוגבלים בניידות.

מכלוף מיקי זוהר: הם מקבלים סיוע בשכר דירה?

<קריאה: של 770 שקל.

מכלוף מיקי זוהר: הם מקבלים סיוע בשכר דירה, אבל לא זכאים לדיור ציבורי.

<רינה ברעלי: מה אפשר לשכור ב-770 שקל?

מכלוף מיקי זוהר: זה השתתפות.

מכלוף מיקי זוהר: גם כשאתה מקבל בדיור ציבורי - - -

<קריאה: לאותו אדם היה זכאי לדיור הציבורי והיה ממתין לדיור הציבורי, הוא היה מקבל השתתפות של 3,000 שקלים.

<דני גיגי: אין לנו מחלוקת על העניין הזה.

<רינה ברעלי: אני חייבת לחדד את זה, כי אם יש נכה שמקבל קיצבת נכות של 2,342 שקלים, והוא מקבל עוד 700 שקלים סיוע בשכר דירה, אין לו איך להשלים לשכירות.

<דני גיגי: אגב, כל מודל השכירות הוא בעייתי.

<דני גיגי: כי מודל השכירות מה שהוא עושה, זה בעצם להעביר כסף לבעלי הדירות.

<דני גיגי: אתה עכשיו לוקח כסף, ואתה מעביר אותו לבעלי הדירות כי הם מעלים את המחירים.

<דני גיגי: אתה מגדיל את הביקושים בתוך השכירות - - -

מכלוף מיקי זוהר: תבין, אני לא בעד סיוע בשכר דירה, זה דבר שצריך בסופו של דבר להיעלם לטובת דיור ציבורי.

<שוקי טייב: שיהיה לך ברור לגבי עזרה בסיוע.

<שוקי טייב: אני טיפלתי באיזה מישהו, מטפל באלפים בארץ.

<שוקי טייב: נתנו למישהו את העזרה בשכירות, הוא היה חייב להוצאה לפועל.

<שוקי טייב: הבן-אדם מעבירים לו את הכסף, הלכתי מייד וביטלתי את זה.

<שוקי טייב: חבר'ה, תתנו גם לבני-אדם לא רק לבעל הדירה, יש הרבה רמאים.

<ג'סיקה טגוואדה ווסה: אני אם חד-הורית לשתי ילדים.

<ג'סיקה טגוואדה ווסה: נכנסתי ב-8 למרץ 2007 זמנית, אמרו שאני זכאית לשלושה חדרים, נכנסתי לשתי חדרים קומה רביעית.

<ג'סיקה טגוואדה ווסה: אני עם בעיות ברגליים, דלקת בגידים, פריצת דיסק - לא בן אדם פיזי בריא, משם כבר 10 שנים אני סובלת ככה - מלא חרקים בשירותים – אולמי וורסאי, הבית לא ראוי, אתה נכנס – אתה מת.

<ג'סיקה טגוואדה ווסה: אני מחכה, מחכה.

<יורם יזדי: אני אזרח ירושלים, בלי שום קשר לכולם.

<יורם יזדי: שמעתי את מה שאורלי אמרה.

<יורם יזדי: אני חושב, כיושב ראש ועדה, אתה באמת צריך לדאוג שכאשר מוכרים 5,000 דירות מתוך 1,000 – באמת לדאוג שהכסף יילך לטובת דיור ציבורי ולא לאוצר, ואז לא עשינו בזה כלום.

מכלוף מיקי זוהר: ברור, אין שאלה בכלל, אתה צודק.

מכלוף מיקי זוהר: חברים, אני רוצה לסכם את הדיון.

מכלוף מיקי זוהר: הוועדה מודה לשר השיכון, חבר הכסת יואב גלנט, ולסגן שר השיכון, חבר הכנסת ז'קי לוי, על שכיבדו את הדיון בנוכחותם.

מכלוף מיקי זוהר: הוועדה בראשותי מברכת על כלל הפרויקטים והפעולות שמבצע משרד השיכון, בסוגיית הדיור הציבורי בכלל, ובפריפריה בפרט – הגדלת הדירות, הכוונת הפעילות לטובת הפריפריה והסיוע לאוכלוסיות המוחלשות.

מכלוף מיקי זוהר: הוועדה קובעת כי משרד השיכון והבינוי בראשות חבר הכנסת יואב גלנט, עובר שינוי מבורך לעומת השנים הקודמות בכלל הסוגיות, ובסוגיית הדיור הציבורי בפרט.

מכלוף מיקי זוהר: אנחנו מברכים אותו ומבקשים ממנו להמשיך בקו הזה.

מכלוף מיקי זוהר: הוועדה בראשותי חותרת לשוויון ולצדק חברתי.

מכלוף מיקי זוהר: הוועדה פונה לממשלה בדרישה לפעול מידית להגדיל את התקציבים על מנת להביא לפתרון הולם לסוגיית הדיור הציבורי במדינת ישראל.

מכלוף מיקי זוהר: , הווי אומר, הקצאת כספים ייעודיים למשרד השיכון שהם צבועים לטובת הדיור הציבורי בלבד.

מכלוף מיקי זוהר: הוועדה בראשותי פונה לשר האוצר בדרישה לפעול מידית ליצירת פתרונות הללו שהוצגו לעיל, ולפעול להגדלת התקציב בהתאם למה שנאמר לטובת הדיור הציבורי.

מכלוף מיקי זוהר: הוועדה תבחן מול משרד השיכון ומול משרד האוצר את סוגיית הנכים שאינם רתוקים לכיסא, מדובר ב-20 אלף יחידים המתקיימים מכושר השתכרות המקבלים סיוע בשכר דירה ולא זכאים לדיור הציבורי.

מכלוף מיקי זוהר: הוועדה מודה למשתתפים.

מכלוף מיקי זוהר: הוועדה נעולה.